Pressemelding  
Tjuvholmen, 14. mai 2015

**Publikumstrøm til THE THIEFs musikkfestival**

**24 unge nordiske talenter spiller torsdag på musikkfestivalen THIEF Music Unplugged på taket av Tjuvholmen. 13 000 personer har meldt sin ankomst på Facebook, men bare 600 får plass.**

- Vi har ikke opplevd maken til respons. De siste dagene har vi blitt nedringt av folk som vil på festivalen. Når vi startet torsdagskonseptet i fjor var vi fornøyde om vi kunne nå noen hundre. Denne torsdagen har interessen eksplodert. Jeg tror det handler om at artistene elsker den intime scenen vil tilbyr, noe som smitter over på stemningen på konsertene, sier THE THIEFs artist og festivalansvarlig Jens Bredberg.

Konseptet THIEF Music Unplugged ble startet i februar i fjor. Dette er 27. gang unge og uetablerte artister inviteres til å presentere seg selv og sin musikk på hotellet. Den enorme interessen for torsdagens arrangement har gjort at arrangementet utvides fra én enkel konsert til en spontanfestival med fire konsertbolker som går gjennom hele dagen.

- Dette er noe vi gleder oss til, og jeg er glad for at musikkonseptet vårt vekker interesse blant mange. Jeg tror at Tjuvholmen og hotellet vårt oppleves som mer åpent og tilgjengelig når vi treffer med kulturen. Vi vil dessuten ta samfunnsansvar og vi har derfor etablert et tett samarbeid med Oslo Røde Kors, sier direktør på THE THIEF, Jarle Moen.

THIEF Music Unplugged er nå utsolgt, og på grunn av plassmangel på taket får bare 600 personer nyte musikk fra nordiske talenter på Kristi Himmelfartsdag. Billettinntektene fra arrangementene går til Nettverk etter soning i regi av Oslo Røde Kors, og er på om lag 30.000 kroner for torsdagens festival.

- Nettverk etter soning er det største ettervernstilbudet for straffedømte i landet. Det er lang kø for å få hjelp og ressursene knappe. Samarbeidet med THE THIEF gir oss masse oppmerksomhet, og det er minst like mye verdt som selve billettinntektene. Vi ønsker å vekke engasjement blant vanlige folk og derfor er dette samarbeidet utrolig viktig, sier leder i Nettverk etter soning i Oslo Røde Kors, Stian Estenstad.

Tjuvholmen byr også på Thief Music Unplugged utendørs på St.Hansaften, så de som ikke fikk billetter til takterrassen denne torsdagen kan se frem til en konsertopplevelse 23.juni i stedet.

* Artister som spiller 14.mai på THIEF ROOF er følgende:
* Marius Beck
* TINI
* Ingunn Tennøe
* Supermoon
* Viktor Lindblom
* Jonas Tesfu
* Jens Bredberg
* NATTI Music
* Dina Sael
* Geirmund Hansen
* Abel Trost
* Robert Post
* Thomas Robert von Werden
* Sigrid Zeiner
* Aleksander Walmann
* Kristian Grostad
* SAM
* Iselin
* Martin Halla
* Malin Seline Strandberg
* Eric Ness
* Sirius
* Tommy Fredvang

*For ytterligere informasjon, kontakt:*  
Siri Løining   
Kommunikasjonssjef   
Mobil: +47 480 98 814  
Email: [siri.loining@thethief.com](mailto:siri.loining@thethief.com)  
[www.thethief.com](http://www.thethief.com)

Dominic Gorham  
Host Thief Music Unplugged   
Mobil: +47 913 32 624

Email: dominic@thethief.com